Mikuláš Ondrejička

Prof. MUDr. Mikuláš Ondrejička (* 24. november 1910, Melčice-Lieskové – † 19. november 1995, Bratislava) bol slovenský lekár internista a kardiológ, univerzitný pedagóg.Biografický lexikón Slovenska. Martin: Slovenská národná knižnica, 2020, VII, O-Q. ISBN 978-80-89023-15-0.

 Životopis 
Po maturite na gymnáziu v Trenčíne Mikuláš Ondrejička nastúpil na štúdium všeobecného lekárstva na Lekárskej fakulte Karlovej univerzity v Prahe, kde v roku 1939 promoval na doktora medicíny. Na Lekárskej fakulte Univerzity Komenského v Bratislave (LF UK) pôsobil v rokoch 19461981, kde neskôr získal docentúru (1950) v odbore „patológia a terapia vnútorných chorôb“.Mikuláš Ondrejička. In:  V roku 1956 sa stal univerzitným profesorom v rovnakom odbore. V rokoch 19561981 bol prednostom na I. internej klinike LF UK. V období rokov 19561980 bol prof. Ondrejička prodekanom LF UK, členom Vedeckej rady UK, predsedom Vedeckej rady MZ SR, hlavným internistom Slovenska. Spolu so svojimi spolupracovníkmi vydal štvorzväzkovú, prvú slovenskú učebnicu Vnútorné lekárstvo. Dôležitá bola jeho spolková činnosť. Bol predsedom výboru slovenskej a československej sekcie Internistickej spoločnosti JEP. V rokoch 19611986 bol hlavným redaktorom časopisu Bratislavské lekárske listy.

Profesor Ondrejička bol významným a uznávaným pokračovateľom v práci profesora Ladislava Dérera, ktorý mu bol učiteľom, vzorom pri práci a priateľom. Kliniku dobudoval na úroveň moderného pracoviska. Vybudoval prvú koronárnu jednotku na Slovensku, biochemické laboratóriá, izotopové a spirometrické pracovisko a laboratórium pre štúdium hydrominerálnych porúch v organizme. Svoju vedeckú prácu zameral na komplexný výskum arteriálnej hypertenzie. Je autorom a spoluautorom viac ako 100 odborných štúdií v recenzovaných časopisoch.DIEŠKA, Dionýz. Prof. MUDr. Mikuláš Ondrejička – šesťdesiatročný. Lekársky obzor. 19, č. 11 (1970)  639-640ČATÁR, Gustáv. Prof. MUDr. Mikuláš Ondrejička 70 – ročný. Bratislavské lekárske listy. 74, č. 5 (1980) 606-607ĎURIŠ, Ivan. Náš učiteľ profesor MUDr. Mikuláš Ondrejička. Bratislavské lekárske listy. 96, č. 10 (1995) 575 , ISSN:0006-9248

 Knihy (výber) 
 ONDREJIČKA, Mikuláš. Vnútorné choroby. 1. Martin: Osveta, 1963.
 ONDREJIČKA, Mikuláš. Vnútorné choroby. 2. Martin: Osveta, 1963.
 ONDREJIČKA, Mikuláš. Vnútorné choroby. 3. Martin: Osveta, 1964.
 ONDREJIČKA, Mikuláš. Vnútorné choroby. 4a. Martin: Osveta, 1965.

 Ocenenia (výber) 
 1965 – Medaila Univerzity Komenského
 1966 – Medaila J. E. Purkyňu
 1969 – Rad práce
 1975 – Purkyňova cena

 Referencie 

 Literatúra 




 Externé odkazy 
 Zoznam diel Mikuláša Ondrejičku v súbornom katalógu Slovenskej národnej knižnice

Kategória:Osobnosti z Melčíc-Lieskového
Kategória:Slovenskí lekári
Kategória:Slovenskí kardiológovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Lekárskej fakulte Univerzity Komenského v Bratislave
Kategória:Absolventi Lekárskej fakulty Karlovej univerzity